A varixeredetű felső gastrointestinalis vérzések elemzése.
Authors: Lakatos László , Gönczi Lóránt , Izbéki Ferenc , Patai Árpád , Rácz István , Gasztonyi Beáta , Varga-Szabó Lajos , Barnabás Ádám , Iliás Ákos , Lakatos Péter László 
Published: August 2021

Összefoglaló.
Bevezetés: Az akut varixeredetű gastrointestinalis vérzés
napjainkban is jelentős morbiditással és mortalitással jár.
Célkitűzés: Célunk az akut varixeredetű felső
gastrointestinalis vérzések incidenciájának, ellátási folyamatainak és
kimeneteli tényezőinek átfogó felmérése volt. Módszer:
Prospektív, multicentrikus vizsgálatunk keretében hat nyugat-magyarországi
gasztroenterológiai centrum bevonásával elemeztük az ott diagnosztizált és
kezelt, varixvérző betegek adatait. Rögzítettük a demográfiai, az anamnesztikus,
a diagnosztikus, valamint a terápiát és a betegség kimenetelét érintő adatokat.
Minden beteg esetében kockázat- és predikcióbecslést végeztünk a
Glasgow–Blatchford Score (GBS), a pre- és posztendoszkópos Rockall Score (RS) és
az American Society of Anesthesiologists (ASA) Score alapján.
Eredmények: A vizsgált egyéves periódusban (2016. 01. 01.
és 2016. 12. 31. között) 108, akut varixeredetű gastrointestinalis vérzést
találtunk (átlagéletkor: 59,6 év). Endoszkópos terápiára 57,4%-ban került sor,
39,8% sclerotherapiában, 18,5% ligatióban részesült. Transzfúziót a betegek
76,9%-a igényelt. A teljes halálozás 24,1% volt. A transzfúziós igény
vonatkozásában a legmagasabb prediktív értékű a GBS volt (AUC: 0,793; cut-off:
GBS >8 pont). Az ASA-pontszám szignifikáns összefüggést mutatott a
transzfúzió-szükséglettel (OR 7,6 [CI 95% 2,7–21,6]; p<0,001), az endoszkópos
intervencióval (OR 12,6 [CI 95% 3,4–46,5]; p = 0,033) és trendszerű kapcsolatot
a mortalitással (OR 3,6 [0,8–16,7]; p = 0,095). Emellett a nemzetközi
normalizált ráta (INR) értéke (p = 0,001) és a szérumkreatinin-szint (p = 0,002)
állt kapcsolatban a mortalitással. Az endoszkópos intervenció aránya
szignifikáns összefüggésben volt a varix Paquet-stádiumával (p<0,001) és az
ASA-pontszámmal (OR = 12,6 [3,4–46,5]; p = 0,033).
Következtetés: Nyugat-Magyarországon magas az akut
varixeredetű vérzés előfordulási gyakorisága. Az ASA-pontszám és a GBS jó
prediktív faktor a betegségkimenetel és a transzfúziós igény vonatkozásában. A
megfigyelt magas mortalitás és az endoszkópos ligatio alacsony aránya indokolja
a kezelési stratégiák optimalizálását akut varixeredetű gastrointestinalis
vérzés esetén. Orv Hetil. 2021; 162(31): 1252–1259.
Summary.
Introduction: Acute variceal gastrointestinal bleeding is
associated with significant morbidity and mortality. Objective:
Our aim was to evaluate the characteristics and prognostic factors in the
management of acute upper gastrointestinal bleeding in a large multi-center
study from Hungary. Method: This prospective one-year study
(between January 1, 2016 and December 31, 2016) involved six community hospitals
in Western Hungary. Data collection included demographic characteristics, vital
signs at admission, comorbidities, medications, time to hospital admission and
endoscopy, laboratory results, endoscopic management, risk assessment using
Glasgow–Blatchford Score (GBS), Rockall Score (RS) and the American Society of
Anesthesiologists (ASA) Physical Status Score, transfusion requirements, length
of hospital stay and mortality. Results: 108 cases (male:
69.4%) of acute variceal gastrointestinal bleeding were registered during the
1-year period. Endoscopic therapeutic intervention was performed in 57.4%. On
initial endoscopy, 39.8% of the patients were treated with sclerotherapy and
18.5% had ligation. 76.9% of the patients required blood transfusion. The
overall mortality (including in-hospital bleedings) was 24.1%. The GBS predicted
transfusions (AUC: 0.793; cut-off: GBS >8 points). The ASA Score was
associated with transfusion (OR 7.6 [CI 95% 2.7–21.6]; p<0.001), endoscopic
intervention (OR 12.6 [CI 95% 3.4–46.5]; p = 0.033), and showed similar trend
with mortality (OR 3.6 [0.8–16.7]; p = 0.095). The increased international
normalized ratio (INR) and creatinine levels were associated with mortality (p =
0.001 and p = 0.002). Conclusion: Incidence rates of acute
variceal gastrointestinal bleeding in Western Hungary are high. The ASA Score,
GBS predicted outcomes and transfusion requirements. The observed high mortality
rates, coupled with relatively low rates of endoscopic ligation, warrant
optimization of management strategies in acute variceal gastrointestinal
bleeding. Orv Hetil. 2021; 162(31): 1252–1259.